《蒙许休老雷峰》
明代·释古通

鬖鬖白发一函经，曳杖还山惜暮龄。空负鞭长徒策蹇，却惭绠短虑羸瓶。

遥看楼外松添翠，近对窗前竹愈青。堪笑此中陪我老，昂藏孤鹤自梳翎。

作者简介：古通，字循圆。顺德人。俗姓梁，原名国桢，字友夏。诸生。世乱隐居于乡。清圣祖康熙四年（一六六五）受具，未几充雷峰下院主。后坐蜕山中。清光绪《广州府志》卷一四一有传。